The Life and Times of Sarah Baartman is ‘n 1998 Suid-Afrikaanse dokumentêre rolprent met Zola Maseko as regisseur. Die film volg die lewe van 'n vrou genaamd Saartjie Baartman. Dit speel af tussen 1810 en 1815 en die dokumentêr fokus op die ware verhaal van 'n 20-jarige vrou wat vanuit Kaapstad na Londen reis. As 'n lid van die Khoikhoi-volk, word die vrou as 'n frats in Engeland tentoongestel en het bekend geword as die Hottentot-Venus. 'n Anti-slawernygroep het onsuksesvol gedagvaar om haar van die tentoonstellers te bevry. Baartman is in 1814 na Frankryk geneem vir "wetenskaplike ondersoek". Selfs na haar dood die volgende jaar word sy 'n simbool van duie "kulturele minderwaardigheid" van Afrika beskou. Haar geslagsorgane en brein word tot 1985 in die Musee de l'Homme vertoon. Zola Maseko het na Parys gereis om na 'n pleisterafbeelding van Baartman se lyk in die Musee de l'Homme te kyk. Om die objektivering wat die vrou self ervaar het, nie te herhaal nie, het hy besluit om nie die afbeelding naak te verfilm nie.